b'\n_START_ARTICLE_\nPagetova bolezen dojke\n_START_SECTION_\nSimptomi\n_START_PARAGRAPH_\nObi\xc4\x8dajno je prvi simptom ekcem, ki se navadno pojavi le na eni bradavici. Ko\xc5\xbea na bradavici in bradavi\xc4\x8dnem kolobarju je lahko rde\xc4\x8da in vneta. Pri nekaterih bolnicah se pojavi srbe\xc4\x8d ali peko\xc4\x8d ob\xc4\x8dutek. Iz prizadetega obmo\xc4\x8dja lahko mezi izcedek. Bradavica se lahko obrne navznoter. V dojki se lahko pojavi zatrdlina. Lahko nastane krasta ali rana, ki se ne zaceli.\n_START_SECTION_\nDiagnoza\n_START_PARAGRAPH_\nPri postavitvi diagnoze se uporabljajo mamogram ter biopti\xc4\x8dni in citolo\xc5\xa1ki pregled vzorca.\n_START_SECTION_\nZdravljenje\n_START_PARAGRAPH_\nPagetova bolezen dojke je oblika raka na dojki. Obi\xc4\x8dajno se izvede lumpektomija  ali mastektomija \xe2\x80\x93 kirur\xc5\xa1ka odstranitev tumorja. \xc4\x8ce to ni zadostno, sta potrebni tudi kemoterapija in/ali radioterapija.'